
一、背誦內容
大學
1明德章 ：
      大學之道：在明明德，在親民，在止於至善。
      知止而后有定，定而后能靜，靜而后能安，安而后能慮，慮而后能得。
      物有本末，事有終始，知所先後，則近道矣。
      古之欲明明德於天下者，先治其國；欲治其國者，先齊其家；欲齊其家者，先修其身；欲修其身者，先正其心；欲正其心者，先誠其意；欲誠其意者，先致其知；致知在格物。
      物格而后知至，知至而后意誠，意誠而后心正，心正而后身修，身修而后家齊，家齊而后國治，國治而后天下平。
      自天子以至於庶人，壹是皆以修身為本。
       其本亂而末治者否矣；其所厚者薄，而其所薄者厚，未之有也。此謂知本 此謂知之至也。 
2 誠意章 ：
      所謂誠其意者，毋自欺也，如惡惡臭，如好好色，此之謂自謙，故君子必慎其獨也！
      小人閑居為不善，無所不至，見君子而後厭然，掩其不善，而著其善。
      人之視己，如見其肺肝然，則何益矣！此謂誠於中，形於外，故君子必慎其獨也。          
      曾子曰：「十目所視，十手所指，其嚴乎！」富潤屋，德潤身，心廣體胖，故君子必誠其意。
3    《詩》云：「瞻彼淇澳，菉竹猗猗。有斐君子，如切如磋，如琢如磨。瑟兮僩兮，赫兮喧兮。有斐君子，終不可諠兮！」「如切如磋」者，道學也；「如琢如磨」者，自修也；「瑟兮僩兮」者，恂慄也；「赫兮喧兮」者，威儀也；「有斐君子，終不可諠兮」者，道盛德至善，民之不能忘也。
4   《詩》云：「於戲前王不忘！」君子賢其賢而親其親，小人樂其樂而利其利，此以沒世不忘也。
      《康誥》曰：「克明德。」
      《太甲》曰：「顧諟天之明命。」
      《帝典》曰：「克明峻德。」皆自明也。	
      湯之盤銘曰：「茍日新，日日新，又日新。」《康誥》曰：「作新民。」
      《詩》曰：「周雖舊邦，其命惟新。」是故君子無所不用其極。
5邦畿章 ：
      《詩》云：「邦畿千里，惟民所止。」《詩》云：「緡蠻黃鳥，止于丘隅。」
      子曰：「於止，知其所止，可以人而不如鳥乎？」      
      《詩》云：「穆穆文王，於緝熙敬止！」
      為人君，止於仁；為人臣，止於敬；為人子，止於孝；為人父，止於慈；與國人交，止於信。	
      子曰：「聽訟，吾猶人也，必也使無訟乎！」
      無情者不得盡其辭，大畏民志。此謂知本。
6正心修身章 ：
      所謂修身在正其心者：身有所忿懥，則不得其正；
      有所恐懼，則不得其正；有所好樂，則不得其正；有所憂患，則不得其正。
      心不在焉，視而不見，聽而不聞，食而不知其味。此謂修身在正其心。
7齊家章 ：
      所謂齊其家在修其身者：人之其所親愛而辟焉，之其所賤惡而辟焉，之其所畏敬而辟焉，之其所哀矜而辟焉，之其所敖惰而辟焉。
      故好而知其惡，惡而知其美者，天下鮮矣！
      故諺有之曰：「人莫知其子之惡，莫知其苗之碩。」此謂身不修不可以齊其家。
8治國章 ：
      所謂治國必先齊其家者，其家不可教而能教人者，無之。
      故君子不出家而成教於國：孝者，所以事君也；弟者，所以事長也；慈者，所以使眾也。
      《康誥》曰：「如保赤子」，心誠求之，雖不中不遠矣。未有學養子而後嫁者也！    
      一家仁，一國興仁；一家讓，一國興讓；一人貪戾，一國作亂。其機如此。此謂一言僨事，一人定國。
      堯、舜率天下以仁，而民從之；桀、紂率天下以暴，而民從之。其所令反其所好，而民不從。
      是故君子有諸己而後求諸人，無諸己而後非諸人。所藏乎身不恕，而能喻諸人者，未之有也。故治國在齊其家。   
      《詩》云：「桃之夭夭，其葉蓁蓁；之子于歸，宜其家人。」宜其家人，而後可以教國人。
      《詩》云：「宜兄宜弟。」宜兄宜弟，而後可以教國人。
      《詩》云：「其儀不忒，正是四國。」其為父子兄弟足法，而後民法之也。此謂治國在齊其家。
9絜矩章 ：
      所謂平天下在治其國者：上老老而民興孝，上長長而民興弟，上恤孤而民不倍，是以君子有絜矩之道也。
      所惡於上，毋以使下；所惡於下，毋以事上；所惡於前，毋以先後；所惡於後，毋以從前；所惡於右，毋以交於左；所惡於左，毋以交於右。此之謂絜矩之道。
10    《詩》云：「樂只君子，民之父母。」民之所好好之，民之所惡惡之，此之謂民之父母。
      《詩》云：「節彼南山，維石巖巖。赫赫師尹，民具爾瞻。」有國者不可以不慎，辟則為天下戮矣。
      《詩》云：「殷之未喪師，克配上帝。儀監于殷，峻命不易。」道得眾則得國，失眾則失國。
       是故君子先慎乎德。有德此有人，有人此有土，有土此有財，有財此有用。德者本也，財者末也，外本內末，爭民施奪。
      是故財聚則民散，財散則民聚。是故言悖而出者，亦悖而入；貨悖而入者，亦悖而出。
11   《康誥》曰：「惟命不于常！」道善則得之，不善則失之矣。
      楚書曰：「楚國無以為寶，惟善以為寶。」舅犯曰：「亡人無以為寶，仁親以為寶。」
     《秦誓》曰：「若有一介臣，斷斷兮無他技，其心休休焉，其如有容焉。
       人之有技，若己有之；人之彥聖，其心好之，不啻若自其口出。實能容之，以能保我子孫黎民，尚亦有利哉！
      人之有技，媢嫉以惡之；人之彥聖，而違之俾不通。實不能容，以不能保我子孫黎民，亦曰殆哉！」
      唯仁人放流之，迸諸四夷，不與同中國，此謂唯仁人為能愛人，能惡人。見賢而不能舉，舉而不能先，命也；
      見不善而不能退，退而不能遠，過也。好人之所惡，惡人之所好，是謂拂人之性，災必逮夫身。
      是故君子有大道，必忠信以得之，驕泰以失之。
12    生財有大道。生之者眾，食之者寡，為之者疾，用之者舒，則財恒足矣。
      仁者以財發身，不仁者以身發財。未有上好仁而下不好義者也，未有好義其事不終者也，未有府庫財非其財者也。
      孟獻子曰：「畜馬乘，不察於雞豚；伐冰之家，不畜牛羊；百乘之家，不畜聚斂之臣。與其有聚斂之臣，寧有盜臣。」此謂國不以利為利，以義為利也。
      長國家而務財用者，必自小人矣。彼為善之，小人之使為國家，災害并至。雖有善者，亦無如之何矣！此謂國不以利為利，以義為利也。









二、中文講解
      大學的主要內容為八個步驟，就是格物、致知、誠意、正心、修身、齊家、治國、平天下。
[bookmark: _Hlk60874744]      我從大學中學習到先從自己內心開始，放下對物慾的追求(格物)。明了真相，把規律找出來(致知)。
      怎樣才能正心诚意呢?
第一、對社會要救苦救難。      第二、對別人要感恩戴德。
第三、對家属要共荣共享。      第四、對社会要献心盡力。
[bookmark: _Hlk60786446]      修身就是修自己，落實在《弟子規》，父母要做好榜樣给兒女看，起心动念，言语造作，就是隨順《弟子规》的教誨。
[bookmark: _Hlk60875415][bookmark: _Hlk60875218]      齊家就是講五倫，父子有親（親愛)、君臣有義（道義)、夫婦有別，夫妻两個人建立这個家庭，家庭两樁大事情，一個就是家庭生活，在從前父親要出去謀生，维持家庭的生活，太太在家里教育下一代，所以两個不同的任务、長幼有序、朋友有信，把家管好。
[bookmark: _Hlk60875578]      然後再治國，把「倫理、道德、因果」三樣基礎普及社會就安定了。其中因果最重要，因果是根本，深信因果，倫理、道德是從内心里面做出来的。如果不相信因果，倫理、道德多半是表面的，不是真功夫，境界一现前，他就被迷惑了，就跟隨大衆造罪業 ，後果必然不得壽終正寢。
[bookmark: _Hlk60875723]      治國以後是平天下，世界上的大國要對小國平等對待和睦相處，這樣就天下太平。個人要從內心出發，誠意、正心，一直推到治國、平天下。這套系統的步驟，屬於倫理道德範疇，也屬於政治範疇，是其他任何國家所沒有的。




主要參考書目
[bookmark: _Hlk55236679]現代專書

1.文摘恭錄—淨土大經解演義（第一八九集）

2.文摘恭錄—淨土大經科注（第四三六集)

